**ELŐTERJESZTÉS**

**A Gazdasági és Jogi Bizottság 2023. szeptember 25-i ülésére**

**Javaslat pályázat érvényességével kapcsolatos döntés meghozatalára**

Tájékoztatom a Tisztelt Bizottságot,hogy Szombathely Megyei Jogú Város Önkormányzata 2023. július 10. napján a 108/2023. (III.30.) Kgy. sz. határozat alapján pályázatot hirdetett egyfordulós liciteljárás keretében az Önkormányzat tulajdonában lévő, Szombathely, Király utca 12. fsz. 2. szám alatti, 104 m2 alapterületű, iroda megnevezésű ingatlan értékesítésére, egyúttal felhatalmazta a Gazdasági és Jogi Bizottságot, hogy a pályázatok érvényességéről döntsön.

Az ajánlatra vonatkozó formai és tartalmi követelmények az alábbiak voltak:

Az ajánlatot magánszemély legalább magánokirat formai követelményeinek megfelelő módon, jogi személy pedig cégszerűen aláírt szándéknyilatkozat formájában köteles benyújtani.

Az ajánlatnak tartalmaznia kellett:

* az ajánlattevő nevét, címét vagy székhelyét,
* az ajánlattevő személyi adatait (születési helye, ideje, anyja leánykori neve), illetve cégadatait,
* az ajánlattevő értesítési címét, jogi személy esetén a kapcsolattartó nevét és telefonszámát,
* azt a bankszámlaszámot, amire a pályázati biztosítékot vissza lehet utalni,
* az ajánlattevő aláírását.

Az ajánlathoz csatolni kellett:

* igazolást, hogy az ajánlattevőnek - Szombathely Megyei Jogú Város Önkormányzata és az állami adóhatóság felé – egy évnél régebben lejárt bérleti díj, adó vagy adók módjára behajtható köztartozása nincs;
* a pályázati biztosíték befizetésének igazolását;
* jogi személy esetén cégkivonat, és az aláírási címpéldány eredeti, vagy közjegyző által hitelesített másolati példányát, vagy ügyvéd által ellenjegyzett aláírásmintát;
	+ nyilatkozatot arról, amennyiben vevő jogi személy gazdasági társaság, úgy a nemzeti vagyonról szóló 2011. évi CXCVI. törvény 3. § (1) bekezdése alapján átlátható szervezetnek minősül;
	+ nyilatkozatot arról, hogy a pályázó vállalja, hogy a bérleti jogviszonyt változatlan feltételekkel, illetve bérleti díj ellenében fenntartja,
	+ nyilatkozatot annak tudomásulvételéről, hogy a pályázat egésze nyilvános (kivéve: természetes személy ajánlattevőnél az anyja neve, lakcíme, születési ideje, helye, személyi száma, személyes okmányai másolata),
	+ természetes személy és egyéni vállalkozó esetén, kitöltött adatkezelési tájékoztató és hozzájáruló nyilatkozatot, amely a pályázati felhívás melléklete;
* nyilatkozatot arról, hogy az ajánlattevő a pályázati feltételeket elfogadja.

A felhívás tartalmazta, amennyiben a felhívásban felsorolt dokumentumok közül bármelyik hiányzik, úgy a pályázat formai szempontból érvénytelennek minősül, hiánypótlásra lehetőség nincsen.

A Gazdasági és Jogi Bizottság döntése alapján érvényes pályázatot benyújtott ajánlattevők részvételével licitre kerül sor.

A pályázati felhívásra az előírt határidőben, 2023. augusztus 9-án 10.00 óráig egy ajánlat érkezett:

* PATKÓ INVEST Kft. (9900 Körmend, Bajcsy-Zs. u. 5.)

A pályázati dokumentáció részletes tartalmi vizsgálatát követően megállapítható, hogy az ajánlattevő pályázati dokumentációja teljeskörű, azaz formai szempontból érvényes.

A fentiek alapján javaslom, hogy a Tisztelt Bizottság a PATKÓ INVEST Kft. pályázó ajánlatát nyilvánítsa érvényesnek, továbbá hatalmazzon fel arra, hogy a licittárgyalást követően a nyertes pályázóval az adásvételi szerződést megkössem.

A pályázati ajánlat a Vagyongazdálkodási és Városfejlesztési Irodán megtekinthető.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen!

**Szombathely, 2023. szeptember 15.**

 **/: Dr. Nemény András :/**

**Határozati javaslat**

**………/2023. (IX.25.) GJB sz. határozat**

1. A Gazdasági és Jogi Bizottság – a 108/2023. (III.30.) Kgy. sz. határozatban kapott felhatalmazás alapján – Szombathely Megyei Jogú Város Önkormányzata által **a szombathelyi 6870/A/52 hrsz.-ú, Király utca 12. fsz. 2. szám alatti iroda megnevezésű ingatlan** értékesítésére 2023. július 10. napján kiírt pályázati eljárásban Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet előírásai szerint a PATKÓ INVEST Kft. (9900 Körmend, Bajcsy-Zs. u. 5.) pályázó ajánlatát formai szempontból érvényesnek nyilvánítja.
2. A Bizottság felhatalmazza a polgármestert, hogy a licittárgyalást követően a nyertes pályázóval az adásvételi szerződést megkösse.

**Felelős:** Dr. Nemény András polgármester

 Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

 (végrehajtásért:

 Nagyné dr. Gats Andrea, a Jogi és Képviselői Osztály vezetője)

**Határidő:** azonnal